Prokureurs glo "te duur" | Maroela Media
Prokureursfooie is glo te duur vir gewone Suid-Afrikaners om dit te bekostig, het die Sunday Times berig.
"Litigasie is buite die bereik vir armes en die middelklas, aangesien dit 'n huishulp byna twee dae se salaris sal kos om 'n prokureur vir 15 minute lank te sien," het John Jeffery, adjunk minister van justisie, aan die koerant gesê. "Dit is duidelik dat toegang tot 'n prokureur slegs vir welgestelde Suid-Afrikaners beskore is. Selfs die middelklas kan nie die koste van regsverteenwoordiging bekostig nie."
Nuwe tariewe vir regsverteenwoordiging is pas aangekondig. 'n Telefoniese konsultasie vir 'n saak wat in die hooggeregshof aangehoor word, kos R235 vir 15 minute, dus R940 per uur.
'n Vergadering met 'n voornemende prokureur kos R72 vir 15 minute en R94 per bladsy om 'n hofdokument op te stel.
Michael de Broglio, 'n prokureur van Johannesburg, het aan die koerant gesê die tariewe het nie tred gehou met inflasie nie. Hy reken die tarief moet bykans R1 150 wees. "Dit sal jou tussen R2 500 en R5 000 kos om 'n standaard, eenvoudige mosie-aansoek op te stel," het de Broglio gesê. Dit neem glo "minder as 'n uur om op te stel".
Jeffery het aan die koerant gesê die regering gaan voort met die Wetsontwerp op Regspraktyk, wat hopelik voor die algemene verkiesing volgende jaar goedgekeur sal word.
Sjoe wat sal die ANC nie nog doen voor die volgende verkiesing nie? Alles net om stemme te trek sodra hulle daai kruisie het dan verander alles weer en die lieg en bedrieg en diefstal van belastinggeld begin weer van vooraf. Hoe laag gaan hulle nog daal
Persoonlik dink ek die koste moet styg. N Dr kry al R550. 00 vir 15 min al is dit net vir n voorskrif. Ek gun hoeer tariewe vir proks en eerder laer tariewe vir Advokate wat skelms los lieg op geleerdheid. As jy nie n prok kan bekostig nie het jy hom nie nodig nie. Talle kansvaters gaan in elk geval net n moontlikheid soek om sy werkgewer te wil dagvaar al is dit net omdat st nie twee eiers en spek vir ontbyt kon kry nie. Ja Sarie dink net.
Ek het vir 26jaar vir prokureurs gewerk – in 1980 begin en 2011 klaargemaak – destyds het my mond al begin oophang vir die fooie wag gehef word en teen 2011 het dit permanent oopgestaan vir die fooie wat toe gehef is. Dit is skreiend skandalig – elke ou moet seker betaal word vir sy werk en as 'n mens 'n graad het en jou verbeel jy is beter as ander moet jou rekening seker substansieel meer wees, maar liewe land wat te erg is, is te erg!!
Al daaraan gedink hoe prokureurs 6 of 7 jaar tydens hul studies geen inkomste verdien het nie, terwyl hul ook nog al die klasgelde, boeke, verblyf ens moes betaal – dit terwyl die ou op straat lekker geld verdien en televisie gekyk het? Daaraan gedink hoe prokureurs in hul eie tyd hulself op hoogte moet hou met die voortdurende veranderings in die reg en wette wat feitlik daagliks gewysig word, waarvoor hul geen betaling ontvang nie? En die kostes daaraan verbonde om 'n regspraktyk te bedryf, hoeveel geld prokureurs verloor omrede hul kliënte hul nie betaal nie, en hoeveel stres… Lees meer »